﻿CANCERUL COLONULUI Epidemiologie În majoritatea ţărilor cancerul de colon, reprezintă a doua cauză de deces prin cancer după cel pulmonar În Marea Britanie, în anul 1990, au fost înregistrate 17 223 de decese prin cancer colonie, ocupând locul secund după cancerul plămânului Situaţia este similară în SUA şi Australia În fiecare din aceste ţări, în ciuda fluctuaţiilor mari privind rata mortalităţii prin alte cancere, decesele prin cancer colorectal au fost menţinute aproximativ la acelaşi nivel în ultimii 40 de ani (31, 40, 53) Situaţia se menţine şi în prezent în ciuda creşterii marcate a operabilităţii Incidenţa în funcţie de vârstă şi sex Deceniul de vârstă cel mai frecvent afectat de cancerul de colon este 60-69 ani; în general incidenţa bolii creşte odată cu înaintarea în vârstă O atenţie deosebită se acordă prezenţei afecţiunii la tineri Incidenţa neoplasmului de intestin gros la persoanele sub 40 ani variază între 2% şi 4% Majoritatea acestor pacienţi au vârste cuprinse între 20 şi 40 ani, cazuri sporadice fiind depistate şi sub 20 ani Bulow arată că la bolnavii tineri cancerul de colon este mai frecvent situat pe dreapta la bărbaţi şi pe stânga la femei, lucru neconfirmat de alţii În raport cu sexul distribuţia este aproximativ egală, cu uşoară predominenţă pentru sexul feminin (3:2 în Marea Britanie, 9:7 în SUA) Etiologie Nu se cunoaşte încă procesul care stă la baza apariţiei cancerului în intestinul gros Cu toate acestea, în ultimul timp au fost făcute numeroase studii pentru o mai bună înţelegere a acestui mecanism, în special odată cu apariţia tehnicilor de biologie moleculară Deşi sunt bine definite sindroamele genetice, factorii de mediu par a fi mai importanţi Dovada cea mai evidentă care vine în sprijinul afirmaţiei anterioare este incidenţa crescută a cancerului colorectal în societăţile „sofisticate" Nu poate fi vorba de diferenţe genetice atunci când creşte riscul de a face cancer prin migrarea dintr-o zonă cu incidenţă mică într-una cu frecvenţă crescută Astfel, prima şi a doua generaţie de japonezi emigranţi în Hawai şi California au o rată a incidenţei cancerului mai mare decât compatrioţii lor din Japonia Similar, portoricanii plecaţi în SUA au un risc crescut de a se îmbolnăvi de cancer, precum şi polonezii emigranţi în Australia şi SUA Evreii din Israel şi Europa au o incidenţă a cancerului colorectal mai mare decât cei din Asia şi Africa S-a demonstrat că unele componente din regimul alimentar se corelează cu variaţiile geografice ale bolii, din acest motiv s-a acordat importanţă factorilor care ar putea fi responsabili de aceste diferenţe Dieta Fibrele celulozice Riscul crescut al bolii este pus în legătură cu regimul alimentar occidental sărac în fibre Ipoteza îşi are originea în observaţia făcută asupra negrilor Bantu din Africa de Sud care consumă cantităţi mari de fibre, au scaune voluminoase şi o incidenţă scăzută a cancerului de intestin gros în comparaţie cu concetăţenii albi Burkitt (1971) şi-a popularizat teoria conform căreia un aport bogat în fibre reduce timpul de tranzit intestinal în consecinţă şi expunerea mucoasei intestinale la carcinogenii intestinali Volumul mare al scaunelor produce un efect de diluţie asupra bacteriilor din intestinul gros, dimi-nuându-le potenţialul carcinogen Teoria rolului protector al fibrelor în cancerul de colon nu a acumulat suficiente dovezi ştiinţifice Grăsimile animale Dieta bogată în grăsimi animale constituie un factor de risc major Incriminarea grăsimilor ca un factor posibil etiologic derivă din conceptul că regimurile occidentale favorizează dezvoltarea unei flore bacteriene ale cărei microorganisme pot degrada sărurile biliare la carcinogeni Se ştie că anumite bacterii, în special Clostridium Paraputri-ficum, pot dehidrogena nucleul steroid, un efect care ar fi important în dezvoltarea compuşilor cu structuri similare carcinogenilor cunoscuţi Aport scăzut în vegetale Lipsa vegetalelor, în special a celor din familia cruciferelor (varza), a fost avansată ca o cauză majoră de cancer colorectal Studii experimentale au demonstrat că ingredienţii activi ai acestor vegetale (indolii) inhibă activitatea carcinogenilor în inducţia tumorilor gastro-intestinale Alte componente alimentare Consumul exagerat de hidrocarburi şi alcool, deşi incriminate nu s-a putut demonstra a fi carcinogen In privinţa oligoelementelor s-a sugerat că dieta săracă în K+ favorizează transformarea malignă a polipilor Deficienţa de Seleniu accentuată de un aport crescut de zinc şi floruri (antagonişti ai seleniului) ar modifica evoluţia obişnuită a cancerului colorectal Depleţia de Ca ar putea juca un rol în carcinogeneza cancerului de colon Acizii biliari Pe lângă faptul că acizii biliari pot fi transformaţi de bacterii în carcinogeni potenţiali, cercetări recente sugerează că acizii biliari pot exercita şi acţiuni directe toxice asupra mucoasei colonului, care pot duce la modificări neoplazice Administraţi pe cale rectală, la animale de experienţă (şobolani), favorizează tumorile induse de dimetrilhidrogenază S-a demonstrat că şi acizii biliari secundari (deoxicolic şi litocolic) sunt carcinogenici Unii autori au găsit receptori la acidul deoxicolic la aproximativ 1/3 din cancerele colo-rectale Alţii au sesizat receptori la acizii litocolici Efectele toxice directe ale acizilor biliari pot fi puse în legătură cu cantitatea de Ca++ din dietă Wargovich şi colab au arătat că efectele adverse ale acidului deoxicolic asupra mucoasei colonului pot fi ameliorate prin administrarea acestuia sub formă de săpun de Ca++ Newmark şi colab pentru a explica aceasta emit următoarea ipoteză: acizii biliari şi acizii graşi îşi exercită efectul toxic prin legarea puternică a calciului Depleţia mucoasei în calciu duce la descuamarea şi proliferarea celulelor, iar excesul de acizi biliari (cei care nu se leagă de Ca++) atacă ADN-ul celular ducând la modificări neoplazice Colecistectomia în antecedente Mulţi autori sugerează o asociere între cancerul colorectal şi colecistectomie Vernick şi Kuller găsesc un risc crescut pentru cancerul de colon drept, la ambele sexe, după această operaţie Allende şi colab incriminează afecţiunile veziculei biliare ca factori de risc în apariţia cancerului de intestin gros şi că acest risc creşte şi mai mult după colecistectomie Aceste ipoteze nu au fost confirmate de alte studii în concluzie, colecistectomia ca factor de risc nu poate fi încă demonstrată Cu toate acestea, creşterea excreţiei de acizi biliari post-colecistectomie este un motiv coerent ce poate explica creşterea riscului în apariţia cancerului de colon Bolile inflamatorii Riscul apariţiei cancerului de intestin gros la bolnavii cu colită ulcerativă a fost arătat de majoritatea autorilor, predominant la dreapta colonului transvers În boala Crohn, riscul de a face cancer este de 6 ori mai mare Nu există dovezi care să demonstreze relaţia dintre boala diverticulară şi cancer, acelaş lucru se poate spune despre granulomul amoebian, tuberculoză sau sifilis Infecţia cu Schistosoma mausoni este un precursor al cancerului de vezică, dar nu al celui colonie, pe când infecţia cu Schistosoma japonicum (în zonele endemice) poate influenţa apariţia cancerului pe intestinul gros Ureterosigmoidostomia Subiecţii cu asemenea operaţie prezintă un risc crescut de a face cancer Tumorile sunt localizate invariabil în jurul anastomozei, cu o perioadă de latenţă mai mică de 20 ani Mai mulţi cercetători, folosind colonoscopia, au arătat o incidenţă crescută a adenoamelor la aceşti bolnavi, fapt ce sugerează rolul favorizant al ureterosigmoi-dostomiei în apariţia cancerului în infecţiile cronice ale tractului urinar găsim în urină compuşii nitroso Aceşti compuşi sunt parţial carcinogeni, în special când vin în contact cu epiteliul intestinal Chirurgia gastrică Multe studii retrospective au semnalat o creştere a mortalităţii prin cancer colorectal după operaţii pentru ulcer, afirmaţie neconfirmată de alţii Printr-un studiu elaborat în 1988, Caygill arată o creştere a riscului mortalităţii de 9,5 ori după Billroth I şi de 8 ori după vagotomii Dacă acest risc există, el poate fi explicat prin tulburările metabolismului acizilor biliari după gastrectomie sau vagotomie şi apare la un interval de peste 15-20 ani de la operaţiile pe stomac Factori genetici Factorii genetici, alături de factorii de mediu, au rol în apariţia cancerului colorectal Bolnavii cu polipoză adenomatoasă familială au predispoziţi ereditară de a dezvolta cancer de colon, datorită tulburărilor genetice (cromozom S) Iradierea Pacienţii care au fost iradiaţi pelvin par a avea un risc crescut de a face cancer rectosigmoidian faţă de populaţia neiradiată Revăzând datele din literatură putem concluziona că există un risc real de a face cancer postiradiere, acesta fiind de până la 8 ori mai mare faţă de lotul martor La femeile iradiate pentru cancer ginecologic acest risc este de 2-3,6 ori mai mare Stadializarea cancerului de colon Clasificarea Dukes făcută iniţial pentru cancerul rectal, din 1939 a fost adoptată şi pentru cancerul de intestin gros Forma originală a suferit mai multe modificări, arătând în final astfel (Dukes-Coller): - Stadiul A1: tumoarea nu depăşeşte musculara mucoasei şi nu dă metastaze în nodulii limfatici - Stadiul Bi: tumoarea prinde musculara proprie şi nu dă metastaze ganglionare; B2: tumoarea depăşeşte musculara proprie dar nu dă metastaze în limfonoduli; - Stadiul C-t: B1 cu metastaze limfoganglionare; C2: B2 cu metastazare ganglionară Aceste modificări aduse clasificării iniţiale Dukes ne arată importanţa penetrării murale ca factor prognostic independent de invazia ganglionară - Stadiul D: caracterizează cazurile cu metastaze la distanţă La ora actuală sistemul cel mai utilizat în clasificarea tumorilor este sistemul TNM propus de UICC T = tumoare; N = nodul limfatic; M = metastază la distanţă T = tumoare primară T0 = tumoare primară neevidenţiabilă; Tis = carcinom in situ; Ti = tumoare limitată la mucoasă sau sub-mucoasă; T2 = tumoare cu extindere la musculară sau seroasă; T3 = tumoarea se extinde la structurile adiacente sau organele învecinate fără fistulă; T4 = tumoare cu fistulă manifestă; T5 = T3 sau T4 cu extensie la alte organe sau ţesuturi dincolo de structurile imediat vecine; Tx = adâncimea penetrării nu poate fi specificată N = noduli limfatici N0 = nu se evidenţiază metastaze ganglionare; Ni = prezenţa metastazelor în limfonoduli; Nx = starea nodulilor nu se cunoaşte M = metastază la distanţă M0 = fără metastaze la distanţă; M-i = metastaze la distanţă Pentru o cât mai reală apreciere a prognosticului, în stadializarea TNM s-au introdus şi elemente obţinute după efectuarea tratamentului chirurgical şi a examenului histopatologic Astfel a apărut clasificarea pTNM (postterapeutică) pT = tumoare primară Categoriile T corespund celor prezentate anterior pN = noduli limfatici, aceiaşi ca şi în clasificarea preterapeutică pM = metastaze la distanţă Gruparea pe stadii - în funcţie de situaţiile în care se află cele trei categorii T, N, M s-au stabilit următoarele stadii evolutive: Stadiul la TIS, T0 sau Ti N0 M0 Stadiul Ib T2 N0 M0 Stadiul II T3-T5 N0 M0 Stadiul III oricare formă de T l^ Mo Stadiul IV oricare formă de T şi N Mi Pentru a avea o uniformitate privind aprecierea în ansamblu, gradul de diseminare loco-regională şi aspectele histologice ale cancerului de colon îndepărtat chirurgical, Comitetul de stadializare clinico-patologică a cancerului colonie al Societăţii americane a chirurgilor colorectali recomandă ca pato-logistul să descrie următoarele caracteristici: 1 Descriere de ansamblu: a) distanţa proximal şi distal de la limitele macroscopice ale tumorii la marginile de rezecţie (cm) pe piesa fixată sau nefixată; b diametrul axial şi transvers al tumorii; c circumferinţa intestinului la „ecuatorul tumorii"; d aspectul macroscopic al tumorii (protuberant, ulcerat sau difuz infiltrativ) 2 Diseminarea locală: a) diseminarea în structurile peretelui intestinal: i) nu poate fi apreciată (tumoare excizată anterior operaţiei sau postradioterapie); ii) proces neoplastic limitat la mucoasă (numai displazie); iii) limitat la submucoasă; iv) limitat la musculara proprie; v) depăşeşte musculara proprie dar nu penetrează peritoneul sau invadează organele adiacente; vi) invadează organele adiacente şi/sau; vii) penetrează peritoneul b extensia diseminării dincolo de peretele intestinal (mm) şi profunzimea exciziei în ţesut sănătos (mm) să fie măsurată pe piesă şi confirmată histologic; c invadarea marginilor de rezecţie proximal sau distal de tumoare reclamă confirmarea histologică numai când marginile sunt în vecinătatea tumorii (3 cm) sau tumoarea este înalt infiltrativă; dj dacă excizia tumorală a fost completă sau incompletă 3 Diseminarea limfatică a) numărul nodulilor limfatici adiacenţi segmentului de colon invadat de tumoare; b numărul limfonodulilor cu metastaze canceroase; c metastaze în nodulii apicali (imediat sub punctul de ligatură vascular); d depozite tumorale prezente extramural, dar nu în noduli; e permeaţie limfatică sau perineurală (da/nu) 4 Diseminarea venoasă Invazia venelor extramural 5 Histologic: a tipul tumorii (adenocarcinom, adenocarcinom mucinos, carcinom cu celule în inel cu pecete, alte tipuri); b gradul de diferenţiere; c invazia marginilor (extensie sau infiltrare); d limfocite peritumorale; 6 Alte aspecte: a cancer sincron; b adenoame; c alte După toate aceste aspecte chimio-patologice putem aprecia dacă pacientului i s-a făcut o operaţie curativă sau paliativă Diagnostic Creşterea lentă a tumorii şi dimensiunile mari ale lumenului colic fac ca neoplasmul de intestin gros să evolueze un timp îndelungat asimptomatic iar diagnosticul precoce al leziunii să fie cvasiimposibil Fac excepţie bolnavii cu afecţiuni precanceroase cunoscute, la care supravegherea riguroasă radiologică şi endoscopică poate surprinde un neoplasm la începutul evoluţiei sale Diagnosticul precoce şi screening-ul Prognosticul depinde de precocitatea diagnosticului, acesta implică screening-ul pacienţilor asimptomatici şi depistarea din timp a pacienţilor simptomatici Screening-ul pacienţilor asimptomatici: screen-ing-ul cancerului colorectal este definit ca o metodă eficientă, simplă şi necostisitoare ce se aplică unui număr mare de persoane asimptomatice cu sau fără neoplazie S-au făcut eforturi considerabile în această direcţie, cu speranţa îmbunătăţirii prognosticului printr-un diagnostic şi un tratament precoce înainte de a începe un screening trebuie să răspundem la o serie de întrebări: 0 Incidenţa afecţiunii este suficient de mare ca să justifice eforturile şi costurile unui program de screening? 0 Care sunt beneficiile şi riscurile? 0 Care sunt persoanele cu risc ce trebuie supuse unui screening'? 0 Cât de sensibile şi specifice sunt testele de screening? 0 Care-i raportul cost-eficienţă? 0 Câţi dintre subiecţi acceptă screening-ul? Studii retrospective şi prospective au arătat că beneficiul major al bolnavilor depistaţi prin screening este creşterea supravieţuirilor în timp Populaţia cu risc privind cancerul colo-rectal se împarte în două grupe: 1 cu risc mediu: pacienţii de peste 40 ani, fără antecedente canceroase, sau care nu se încadrează între pacienţii cu risc crescut 2 cu risc crescut: colită ulceroasă a întregului colon cu o evoluţie de peste 7 ani; colita ulcerativă a colonului stâng cu un istoric de cel puţin 15 ani; cu adenoame, cancer de colon sau genital în antecedente, predispoziţie genetică (polipoză familială); care au rude de gradul I cu cancer colorectal sau două rude de gradul I cu leziuni canceroase, sau o rudă de gradul I sub 40 ani, cu tumoare colorectală Următoarele examinări sunt folosite ca teste screening la subiecţii asimptomatici: tuşeu rectal, proctosigmoidoscopia rigidă, colonoscopia, irigo-grafia, markerii tumorali şi testul sângerării oculte Diagnosticul precoce la pacienţii simptomatici: în momentul prezentării la medic suficienţi bolnavi prezintă semne şi simptome revelatoare pentru cancerul de colon, care fac posibilă confirmarea diagnosticului „precoce", deci în perioada de stare a evoluţiei neoplasmului Cu toate acestea diagnosticul se stabileşte cu o întârziere de 8-9 luni, cu repercusiuni nefavorabile asupra posibilităţilor terapeutice în principal, întârzierea diagnosticului este determinată de trei factori: bolnav, medic, spital Vina bolnavului: două sunt motivele care-l fac pe pacient să nu se prezinte la medic când apar primele simptome: frica şi ignoranţa în acest sens un rol important îl joacă educaţia sanitară în rândul populaţiei Vina medicului curant: manifestările clinice incipiente ale cancerului de colon, intermitente şi modeste ca intensitate sunt interpretate de multe ori ca tulburări dispeptice banale, crize de colită, crize hemoroidale etc Atitudinea şi orientarea primului medic care examinează bolnavul sunt ulterior decisive, întrucât aceşti bolnavi pot fi eronat trataţi luni sau ani de zile pentru colită, constipaţie, hemoroizi, anemie feriprivă cronică, gastroduodenită Vina spitalului: întârzierea diagnosticului unui pacient trimis la spital poate fi din următoarele motive: planificarea consultaţiei în policlinică, planificarea pentru examinări ţintite, planificarea pentru internare în medie trec 7-8 săptămâni până când bolnavul ajunge la chirurg Diagnosticul pozitiv şi diferenţial Manifestările clinice trebuie situate pe primul plan în orientarea diagnosticului Atunci când semnele clinice sunt sugestive pentru neoplasmul de colon, iar explorarea radiologică a rămas negativă este indicată examinarea endoscopică Orice disconfort colic la un vârstnic trebuie supravegheat clinic, radiologie şi endoscopic prin examinări repetate chiar dacă primele explorări sunt negative În faţa oricărui bolnav trecut de 40 ani, care acuză modificări recente ale tranzitului intestinal de tipul constipaţiei, alternând eventual cu diaree, sindrom dispeptic fără explicaţie aparentă, sau prezintă semne clinice de anemie trebuie să ne gândim la eventualitatea cancerului de colon Prezenţa şi persistenţa semnelor ce ne fac să bănuim un neoplasm, în ciuda examinărilor radiolo-gice şi endoscopice repetat negativ, justifică uneori laparoscopia sau laparotomia exploratorie numai pe baza semnelor clinice Firul conducător al diagnosticului diferenţial este constituit de simptomul dominant (45): 0 Răsunetul general al neoplasmului (slăbire, astenie fizică, inapetenţă) - tabloul clinic poate sugera: hemopatie malignă, tuberculoză, caşexie psihogenă, boală de sistem etc 0 Anemia - trebuie eliminate în primul rând afecţiunile tubului digestiv susceptibile de a da sângerări oculte persistente: hernia hiatală, tumorile gastrice benigne sau maligne, diverticulii şi tumorile intestinului subţire, diverticuloza colonică, tumori benigne ale colonului, angiodisplazia intestinului gros, tumorile rectale Dacă aceste leziuni organice sunt eliminate prin explorarea exhaustivă a întregului tub digestiv pot fi luate în discuţie şi alte afecţiuni: anemiile medicale, hemopatiile maligne, parazitoze digestive etc 0 Durerile pot aduce în discuţie colicile de diverse tipuri (renală, apendiculară, hepatică), procese patologice din sfera genitală (fibroame uterine, mejroanexite, torsiuni de ovar, chisturi ovariene) sau osoasă, tumori retroperitoneale (benigne sau maligne), afecţiuni gastrice sau pancreatice, îmbolnăviri ale splinei 0 Febra, deseori greşit interpretată şi tratată datorită investigaţiilor incomplete Tumoarea, ca semn dominant al tabloului clinic, trebuie diferenţiată de neoplasmele oricărui organ abdominal: stomac, pancreas, ficat, splină, rinichi, intestin subţire, organe genitale; de anevrismul de aortă abdominală; de tumori retroperitoneale sau osoase La bolnavii cu afecţiuni colonice precanceroase manifestările clinice proprii stărilor respective pot masca instalarea treptată a semnelor de cancer, ceea ce justifică dispensarizarea activă prin examen clinic periodic, radiologie şi endoscopic Evoluţie şi complicaţii În evoluţie cancerul de colon poate da complicaţii locale şi generale Complicaţii locale: infecţia peritumorală cu reacţie sclerolipomatoasă, hipertrofică sau cu abcese peritumorale (împăstare locală dureroasă, contur şters, febră, hiperleucocitoză); peritonită generalizată prin deschiderea abceselor peritumorale în cavitatea peritoneală, prin perforaţii la nivelul tumorii sau amonte de aceasta (diastatice); fistulele colonice interne sau externe; subocluzii sau ocluzii intestinale; hemoragii digestive inferioare; tromboze ale teritoriului portal sau ale axului venos ileofe-mural; compresii pe organele învecinate Complicaţii generale: anemia cronică datorită sângerărilor reduse şi repetate din tumoare; extensia regională şi la distanţă a leziunii (metastaze hepatice, pulmonare, osoase, cerebrale); abcese hepatice, abcese pulmonare, septicemie Principii de tratament Tratamentul cancerului de colon este complex, chirurgical şi adjuvant Cel chirurgical rămâne tratamentul de bază, depinde de stadiul evolutiv al tumorii, de complicaţiile existente şi de starea generală a bolnavului Tratamentul adjuvant este controversat, pare să nu dea rezultatele aşteptate Filozofia generală în tratamentul cancerului de colon este că toţi pacienţii trebuie să beneficieze de tratamentul chirurgical BIBLIOGRAFIE Nicolae Angelescu – Tratat de patologie chirurgicală, Editura Medicală, Bucureşti, 2003